Komission kertomus Euroopan parlamentille ja neuvostolleEMOTR:n tukiosaston menojen kehityksestä - Varojärjestelmä nro 1/2000 /* KOM/2000/0447 lopull. */





KOMISSION KERTOMUS EUROOPAN PARLAMENTILLE JA NEUVOSTOLLE EMOTR:n tukiosaston menojen kehityksestä - Varojärjestelmä nro 1/2000 KOMISSION KERTOMUS EUROOPAN PARLAMENTILLE JA NEUVOSTOLLE EMOTR:n tukiosaston menojen kehityksestä - Varojärjestelmä nro 1/2000 SISÄLLYSLUETTELO 1. Määrärahat 2. Kuukausittaisten menojen kokonaiskehitys 3. Määrärahojen alustava käyttö 4. Selvitysosa 5. Päätelmät LIITE: Menoprofiilin laatimisesta varainhoitovuodeksi 2000 1. Johdanto 2. Laskentamenetelmä - yleissääntö 3. Poikkeuksia yleissäännöstä 1. Määrärahat 1.1. Alaluokan B1 määrärahat vuoden 2000 talousarviossa 1.1.1. Hyväksytty talousarvio Euroopan parlamentin puhemiehen joulukuussa 1999 hyväksymät määrärahat ovat talousarvion alaluokan B1 osalta 40 993,9 miljoonaa euroa (mukaan lukien luvun B0-40 24,9 miljoonaa euroa) [1]. [1] Lukuun ottamatta rahoitusvaraukseen (B1-6) kirjattua 500 miljoonan euron määrärahaa. Määrärahat - EMOTR:n tukiosaston perinteiset menot ja eläinlääkintämenot -alaotsakkeessa (alaotsake 1a, joka kattaa luvut B1-1-B1-3) ovat 36 889 miljoonaa euroa. Määrärahat ovat 463 miljoonaa euroa toimielinten välisessä sopimuksessa 6. toukokuuta 1999 vahvistetun enimmäismäärän alapuolella [2], [2] Euroopan parlamentin, neuvoston ja komission välillä 6. toukokuuta 1999 tehty toimielinten välinen sopimus talousarviota koskevasta kurinalaisuudesta ja talousarviomenettelyn parantamisesta (1999/C 172/01). - maaseudun kehittäminen ja liitännäistoimenpiteet -alaotsakkeessa (alaotsake 1b, joka kattaa luvut B1-4 ja B1-5) ovat 4 104,9 miljoonaa euroa. Määrärahat ovat 281,1 miljoonaa euroa toimielinten välisessä sopimuksessa vahvistetun enimmäismäärän alapuolella. Maatalouden menolinjaus on 46 549 miljoonaa euroa, ja se kattaa alaluokan B1 menojen lisäksi liittymistä valmistelevan SAPARD-välineen menot (529 miljoonaa euroa lukuun B7-01 kirjattuja maksusitoumusmäärärahoja). Maatalouden menolinjauksen ja sitä koskevien määrärahojen välillä on siis yli 5 000 miljoonan euron marginaali. Lukuun B0-40 Alustavat määrärahat kirjatut 24,9 miljoonan euron määrärahat ovat käytettävissä vasta siirron jälkeen. Kyseiset määrärahat kuuluvat tiettyihin budjettikohtiin seuraavissa luvuissa: >TAULUKON PAIKKA> 1.1.2. Talousarviomenettelyn yksityiskohdat Alustava talousarvioesitys (ATE) Komissio laati ATE 2000:n, ja siitä tehtiin ehdotus budjettivallan käyttäjälle vuoden 1999 huhtikuun lopussa. EMOTR:n tukiosaston ehdotettujen määrärahojen kokonaismäärä on 40 901 miljoonaa euroa. ATE:ssa otettiin huomioon alaotsake 1a:n enimmäismäärä (37 352 milj. euroa) ja alaotsakkeen 1b enimmäismäärä (4 386 milj. euroa), jotka on vahvistettu rahoitusnäkymissä: - alaotsakkeelle 1a määritellyt tarpeet ylittivät 212 miljoonan euron enimmäismäärän. Ehdotettuja määrärahoja on vähennetty tasaleikkauksin 250 miljoonaa euroa, ja ne ovat siten enimmäismäärän rajoissa, - alaotsakkeelle 1b määritellyt tarpeet pysyivät selvästi enimmäismäärän alapuolella. Ehdotetut määrärahat vastasivat siis tarpeita. Talousarvioesitys Neuvosto hyväksyi talousarvioesityksen heinäkuussa 1999. Alaotsakkeen 1b määrärahat säilyivät ennallaan, ja alaotsakkeen 1a määrärahoja vähennettiin 375 miljoonalla eurolla. EMOTR:n tukiosaston määrärahat ovat yhteensä 40 526 miljoonaa euroa. Oikaisukirjelmä Komissio hyväksyi lokakuussa 1999 alustavan talousarvioesityksen oikaisukirjelmän. Siinä otettiin huomioon toisaalta maatalouden suhdanteiden kehitys ja toisaalta viimeaikainen maatalouslainsäädäntö, josta hieman korkeammat menot johtuvat. - Epäsuotuisat maatalouden suhdanteet johtivat: a) koko alaotsake 1a:ssa arvioitujen tarpeiden lievään vähenemiseen suhteessa ATE:een (65 milj. euroa). Eri lukujen tasolla muutokset ovat olleet merkittävämpiä. - tilien tarkastamien ja hyväksyminen (- 300 milj. euroa): Arvioitua suuremmat negatiiviset korjaukset (määrät hyvitetään EMOTR:n tukiosaston talousarvioon) - naudanliha (- 191 milj. euroa): Julkisen varastoinnin ja vientitukien pienemmät tarpeet - lampaan- ja vuohenliha (- 186 milj. euroa) Keskihintojen nousu yhteisön markkinoilla - oliiviöljy (- 159 milj. euroa) Eräiden jäsenvaltioiden tuotannon tarkistus alaspäin + sianliha (+ 236 milj. euroa) Arvioitua pidempään jatkunut kriisi + sokeri (+ 158 milj. euroa) Maailmanmarkkinahintojen laskusta johtuvat suuremmat vientituet + peltokasvit (+ 115 milj. euroa) Arvioitua alhaisemmat öljykasvien markkinahinnat + maito ja maitotuotteet (+ 102 milj. euroa) Voin ja rasvattoman maitojauheen kasvanut tuotanto ja eräiden vientitukien kasvaminen; b) alaotsake 1b:ssä arvioitujen menojen lisäykseen 200 miljoonalla eurolla ATE:een verrattuna. Lisäyksen tarkoituksena on kannustaa jäsenvaltioita esittämään nopeammin uudet maaseudun kehittämisohjelmansa. - Viimeaikaisesta maatalouslainsäädännöstä johtuvat lisätarpeet olivat vain 38 miljoonaa euroa (ne koskevat yksinomaan alaotsake 1a:ta). ATE:n esittämisen jälkeen ei lainsäädäntöä ole juurikaan muutettu, ja Agenda 2000-päätökset on otettu siinä jo huomioon. Lisäksi markkinointivuoden 1999/2000 hintapakettia koskevan neuvoston päätöksen taloudelliset vaikutukset komission alkuperäiseen ehdotukseen ovat vähäisiä. Oikaisukirjelmässä EMOTR:n tukiosastolle määritellyt tarpeet olivat 41 324 miljoonaa euroa [3]. Kun otetaan huomioon, että alaotsakkeen 1a tarpeet ylittivät enimmäismäärän, oikaisukirjelmän määrärahat on vahvistettu vähentämällä tarpeita 200 miljoonalla eurolla. Vähennys on tehty samansuuruisena kyseessä oleviin eri budjettikohtiin, ja enimmäismäärään nähden on jätetty 15 miljoonan euron marginaali. [3] Oikaisukirjelmässä määritellyt tarpeet eivät kata luvun B1-50 20,9 miljoonan euron tarvetta. Vuoden 2000 talousarvion hyväksyminen Vuoden 2000 talousarviota koskevat kolmikantaneuvottelut päättyivät joulukuussa, ja johtivat EMOTR:n tukiosaston osalta seuraavanlaisiin tuloksiin: - alaotsakkeessa 1a on toteutettu lisävähennys erityisesti eri budjettikohtien samansuuruisena vähennyksenä. Määrärahat ovat 463 miljoonaa euroa Berliinissä asetetun enimmäismäärän alapuolella, - alaotsakkeessa 1b olevan luvun B1-4 määrärahat ovat 297 miljoonaa euroa komission oikaisukirjelmässä pyytämän määrän yläpuolella. Parlamentti on nostanut erityisesti maatalouden ympäristötoimenpiteiden määrärahoja. Parlamentti on lisäksi luonut uuden luvun B1-50 Yhteisen kalastuspolitiikan kalavarojen hoitoa koskevat tukitoimenpiteet, jolle on kirjattu 20,9 miljoonaa euroa. Komissio tutkii parhaillaan tämän uuden luvun B1-50 ja EMOTR:n tukiosaston välistä yhteyttä. Vuoden 2000 tarpeet ovat yhteensä 41 344,9 miljoonaa euroa. Alaotsakkeen 1a määrärahat (EMOTR:n tukiosaston perinteiset toimenpiteet ja eläinlääkintämenot) ovat komission määrittelemien tarpeiden alapuolella. Alaotsakkeen 1b (maaseudun kehittäminen ja liitännäistoimenpiteet) määrärahat sitä vastoin ovat määriteltyjen tarpeiden yläpuolella. Lukuun B0-40 on kirjattu 24,9 miljoonaa euroa. 1.2. Liittymistä valmisteleva SAPARD-väline Maataloutta koskevan liittymistä valmistelevan uuden SAPARD-välineen määrärahat on kirjattu talousarvion alaluokkaan B7. Määrärahoja koskee maatalouden menolinjaus, mutta eivät alaluokan B1 enimmäismäärät. SAPARD-menoja hallinnoidaan yhteisön ulkopuolisia tukia koskevien kirjanpitosääntöjen mukaisesti, ja ne kirjataan jaksotettujen määrärahojen järjestelmän perusteella. Lukuun B7-01 on kirjattu 529 miljoonaa euroa maksusitoumusmäärärahoja ja 200 miljoonaa euroa maksumäärärahoja. 1.3. Muut kuin automaattisesti varainhoitovuodesta 1999 siirtyvät määrärahat Komissio voi ehdottaa budjettivallan käyttäjälle varainhoitovuoden lopussa sitomattomina olevien määrärahojen siirtoa (muu kuin määrärahojen automaattinen siirtyminen), jos kyseessä olevien kohtien määrärahat eivät seuraavan varainhoitovuoden talousarviossa kata tarpeita. Komissio pyytää määrärahojen siirtoa varainhoitovuoden 2000 lisätarpeen kattamiseksi. Lisätarve johtuu maatalouden valuuttajärjestelmän mukaisten tukien ensimmäisen vuosierän maksamisen viivästymisestä Italiassa vuonna 1999 (130 milj. euroa). Vuoden 2000 talousarvioon on kirjattu määrärahat ainoastaan toisen erän maksua varten (101 milj. euroa). Ensimmäisen erän viivästyneen maksamisen vuoksi myös toinen erä maksetaan todennäköisesti ennakoitua myöhemmin eli varainhoitovuoden 2001 aikana. Määrärahojen siirtopyyntö koskee siis 29 miljoonaa euroa. Komissio pyytää lisäksi määrärahojen siirtoa 4 miljoonan euron edestä Venäjän elintarvikeapuun liittyviin petostentorjuntatoimenpiteisiin. Näitä varainhoitovuoden 1999 aikana kuljetettujen tavaramäärien seurantaa, valvontaa, arviointia ja tilintarkastusta koskevia toimia on jatkettava varainhoitovuonna 2000 toimenpiteen moitteettoman toiminnan varmistamiseksi. Koska vuoden 2000 talousarviossa ei ole tätä varten määrärahoja, on tarpeen ehdottaa budjettivallan käyttäjälle määrärahojen siirtoa. >TAULUKON PAIKKA> 2. Kuukausittaisten menojen kokonaiskehitys Seuraavissa taulukoissa esitetään kuukausittaisten menojen kokonaiskehitys verrattuna menoprofiiliin. Tilanne vastaa jäsenvaltioissa 16. päivästä lokakuuta 30. päivään marraskuuta 1999 toteutettuja menoja. Menoprofiilin laatiminen on selvitetty yksityiskohtaisesti tämän kertomuksen liitteessä. 2.1. Alaotsake 1a EMOTR:n tukiosaston perinteiset menot ja eläinlääkintämenot >TAULUKON PAIKKA> 2.2. Alaotsake 1b Maaseudun kehittäminen ja liitännäistoimenpiteet >TAULUKON PAIKKA> 3. Määrärahojen alustava käyttö >TAULUKON PAIKKA> 4. SELVITYSOSA 4.1. Määrärahojen täytäntöönpano tammikuussa 2000 Talousarvion alaluokan B1 määrärahojen täytäntöönpano tammikuussa 2000 (jäsenvaltioiden menot 16.10. - 30.11.1999) on 14 281,2 miljoonaa euroa eli 34,8 prosenttia määrärahoista. Menot ovat - alaotsakkeessa 1a (EMOTR:n tukiosaston perinteiset menot ja eläinlääkintämenot) 913 miljoonaa euroa indikaattorin alapuolella, - alaotsakkeessa 1b (maaseudun kehittäminen ja liitännäistoimenpiteet) 37 miljoonaa euroa indikaattorin alapuolella. Jäsenvaltioiden 16.10. - 30.11.1999 täytäntöön panemat menot poikkeavat selvästi niiden laatimista maksuarvioista. Menot olivat noin 1 400 miljoonaa euroa jäsenvaltioiden arvioiden alapuolella: - Italia on maksanut yli 1 300 miljoona euroa vähemmän kuin oli itse arvioinut. Peltokasveja koskevia maksuja on siirretty 662 miljoonan euron ja oliiviöljyä koskevia maksuja 517 miljoonan euron edestä joulukuulle, - Ranska (- 187 miljoonaa euroa) ja Espanja (- 148 miljoonaa euroa) ovat myös maksaneet vähemmän kuin olivat arvioineet. Maksut toteutetaan joulukuun kuluessa, - Kreikka on sitä vastoin maksanut arvioitua enemmän puuvillatukea, koska kyseiset maksut ovat tulleet maksettaviksi ennakoitua aiemmin. Toteutuneiden menojen ja indikaattorin välisiin eroihin ovat vaikuttaneet merkittävästi jäsenvaltioiden maksurytmien muutokset. 4.2. Valuuttoihin vaikuttavat tekijät 4.2.1. Dollarin pariteetti euroon nähden Edellisessä kohdassa mainituissa menoissa on otettu huomioon dollarin kurssikehitys euroon nähden. Suuresta osasta maataloustuotteiden vientituista (erityisesti viljat ja sokeri) sekä eräistä yhteisön sisäisistä tuista (esim. puuvillatuki) aiheutuvat menot riippuvat dollarin kurssikehityksestä. Talousarviota koskevasta kurinalaisuudesta tehdyn neuvoston päätöksen mukaisesti vuoden 2000 maatalousbudjettia laadittaessa perustana oli vuoden 1999 tammi-, helmi- ja maaliskuun keskimääräinen dollarin pariteetti eli 1 EUR = 1,12$. Viimeksi kuluneiden kuukausien aikana noteeratut euron tosiasialliset kurssit olivat selvästi alhaisempia kuin budjettipariteetti [4]. On siis hyvinkin mahdollista, että dollarin noteeraukset 1.8.1999 - 31.7.2000 (dollarin vaikutuksen määrittelyyn käytettävä viiteajanjakso) poikkeavat tästä budjettipariteetista ja että jäsenvaltioiden toteuttamien menojen taso on alhaisempi dollarin kurssikehityksen vuoksi. [4] 1.8.1999- 25.1.2000 todettujen dollarin noteerausten keskiarvo on 1 EUR = 1,04 $. Budjettikuria koskevissa säännöissä vahvistetun 200 miljoonan euron ylärajan ylittävät säästöt siirretään varainhoitovuoden lopussa rahoitusvaraukseen. 4.2.2. Kaksoiskurssien vaikutukset Kaksoiskurssien vaikutuksista aiheutuu aiempia vuosia huomattavasti vähemmän menoja. Vihreiden kurssien poistaminen on johtanut kaksoiskurssien vaikutusten lakkaamiseen euroon osallistuvissa jäsenvaltioissa ja siten huomattaviin säästöihin. Kaksoiskursseista johtuvat EMOTR:n tukiosaston kustannukset on arvioitu oikaisukirjelmää laadittaessa 119 miljoonaan euroon. 4.3. Markkinoihin vaikuttavat tekijät Kuten 4.1. kohdassa mainitaan, jäsenvaltioiden maksurytmien muutokset ovat vaikuttaneet merkittävästi marraskuun lopussa todettuihin toteutuneiden menojen ja indikaattorin välisiin eroihin. Luku B1-12: Oliiviöljy // - 1 323 milj. euroa (menot: 179 milj. euroa) (indikaattori: 1 502 milj. euroa) (jäsenvaltioiden arviot: 670 milj. euroa) Alan ylivoimaisesti tärkein toimenpide ovat oliiviöljyn tuotantotuet. Noin kaksi kolmasosaa näiden tukien menoista maksetaan tavallisesti varainhoitovuoden ensimmäisen kuukauden aikana. Tällä kertaa Italia on siirtänyt yli 500 miljoonan euron suuruisen määrän joulukuulle, ja Espanja arvioi, että se maksaa lähes koko tuen (noin 800 milj. euroa) vasta joulukuussa. Luku B1-14: Kuitukasvit ja silkkiäistoukat // + 189 milj. euroa (menot: 545 milj. euroa) (indikaattori: 356 milj. euroa) (jäsenvaltioiden arviot: 316 milj. euroa) Indikaattorin ylitys johtuu Kreikan ennakoitua aiemmin maksamista puuvillatuista. Luku B1-21: Naudanliha // + 231 milj. euroa (menot: 914 milj. euroa) (indikaattori: 683 milj. euroa) (jäsenvaltioiden arviot: 1 091 milj. euroa) Indikaattorin ylitys johtuu indikaattoriin nähden arvioitua aiemmin maksetuista palkkioista. Luku B1-22: Lampaan- ja vuohenliha // + 84 milj. euroa (menot: 372 milj. euroa) (indikaattori: 288 milj. euroa) (jäsenvaltioiden arviot: 432 milj. euroa) Indikaattorin ylitys johtuu vuohipalkkion toisen ennakkomaksun nopeammasta maksutahdista aiempiin vuosiin verrattuna. Luku B1-39: Muut toimenpiteet // + 51 milj. euroa (menot: 117 milj. euroa) (indikaattori: 66 milj. euroa) (jäsenvaltioiden arviot: 20 milj. euroa) Indikaattorin ylitys johtuu Ranskan ja Yhdistyneen kuningaskunnan maatalouden valuuttajärjestelmän mukaisten tukimaksujen aikaistamisesta. Jäsenvaltioiden seuraaville kuukausille ilmoittamien arvioiden perusteella kyseessä on ainoastaan väliaikainen indikaattorin ylitys. 5. PÄÄTELMÄT 5.1 Määrärahat Vuoden 2000 talousarvion alaluokan B1 määrärahat ovat 40 993,9 miljoonaa euroa. YMP:n perinteiset menot ja eläinlääkintämenot -alaotsake (alaotsake 1a) ovat 36 889 miljoonaa euroa. Määrärahat ovat 463 miljoonaa euroa toimielinten välisessä sopimuksessa vahvistetun enimmäismäärän alapuolella, ja ne ovat selvästi myös komission määrittämien tarpeiden alapuolella. Maaseudun kehittäminen ja liitännäistoimenpiteet -alaotsakkeen (alaotsake 1b) määrärahat ovat 4 104,9 miljoonaa euroa. Myös nämä määrärahat ovat toimielinten välisessä sopimuksessa vahvistetun enimmäismäärän alapuolella, mutta ne kattavat komission määrittämät tarpeet. 5.2. Määrärahojen täytäntöönpano 31.1.2000 Määrärahojen täytäntöönpano tammikuussa 2000 (jäsenvaltioiden menot 16.10.1999- 30.11.1999) on 14 281,2 miljoonaa euroa eli 34,8 prosenttia määrärahoista. Menot ovat - alaotsakkeessa 1a 913 miljoonaa euroa indikaattorin alapuolella - alaotsakkeessa 1b 37 miljoonaa euroa indikaattorin alapuolella. Jäsenvaltioiden varainhoitovuoden ensimmäisen kuukauden aikana täytäntöönpanemat menot poikkeavat selvästi niiden laatimista maksuarvioista. Menot olivat noin 1 400 miljoonaa euroa jäsenvaltioiden arvioiden alapuolella. Toteutuneiden menojen ja indikaattorin välisiin eroihin ovat vaikuttaneet ensisijaisesti jäsenvaltioiden maksurytmien muutokset. LIITE Asiakirja MENOPROFIILIN LAATIMISESTA VARAINHOITOVUODEKSI 2000 1. Johdanto Talousarviota koskevasta kurinalaisuudesta 31 päivänä lokakuuta 1994 tehdyn neuvoston päätöksen (94/729/EY) säännöksissä komissio velvoitetaan panemaan täytäntöön tehokas varojärjestelmä EMOTR:n tukiosaston menojen kehityksen osalta kullekin talousarvion luvulle. Tätä varten se esittää Euroopan parlamentille ja neuvostolle kuukausikertomuksia tosiasiallisista menoista suhteessa määriteltyyn menoprofiiliin. Komissio vahvistaa kyseisen menoprofiilin heti saatuaan kutakin talousarvion lukua koskevat tiedot ja käyttäen tarvittaessa perusteena kolmen edellisen vuoden kuukausittaisten menojen keskiarvoja. 2. Laskentamenetelmä - yleissääntö Käytetyssä menetelmässä profiilit muodostetaan luvuittain alamomenteista saatujen tietojen perusteella seuraavasti: a) kolmen edellisen varainhoitovuoden menot mukautetaan tarvittaessa kyseisen varainhoitovuoden budjettinimikkeistöön; b) kunkin päätetyn varainhoitovuoden osalta lasketaan profiili kumulatiivisina prosenttiosuuksina talousarvion alatasolla (alamomentti, momentti ilman alamomenttia); c) kunkin budjettikohdan pitkän ajan profiili vastaa kunkin varainhoitovuoden vastaavien kuukausien prosenttiosuuksien keskiarvoa; d) kertomalla näin saatu prosenttimäärä kyseisen varainhoitovuoden budjettikohdan määrärahoilla saadaan määrättynä aikana normaaliksi katsottava menojen määrä alamomentille; e) ylemmällä tasolla indikaattori saadaan laskemalla yhteen perustasojen määrät (luku = kunkin alamomentin määrien summa). Näiden määrien prosenttiosuuksista suhteessa kunkin luvun talousarvioon saadaan kyseisen luvun osalta profiili, jossa otetaan näin huomioon alempien tasojen painotus (momentit/alamomentit). Jos sääntelyn mukaisille maksuille on asetettu määräaikoja, profiilin on samoin syytä olla kokonaisuudessaan yhteen soveltuva näiden määräaikojen kanssa. 3. Poikkeuksia yleissäännöstä Profiili muodostetaan yleensä edellä 2 kohdassa esitettyjen sääntöjen mukaan. Tästä säännöstä on kuitenkin syytä poiketa erityisesti seuraavissa tapauksissa: a) jos jonkin budjettikohdan pitkän ajan tiedoissa on täysin tilapäisiä piirteitä, tehdään tarvittavat korjaukset; b) jos jonkin budjettikohdan varainhoitovuotta koskevia tietoja pidetään edustavampina kuin pitkän ajan profiilia, profiili lasketaan kyseisen varainhoitovuoden perusteella; c) jos jonkin budjettikohdan pitkän ajan tiedot eivät erityisistä tapahtumista johtuen vastaa menojen ennustettavaa vauhtia (uusi kohta, sääntelyn sekä maksun määräaikojen muutokset) laaditaan uusia seikkoja sisältäviin oletuksiin perustuva teoreettinen profiili; d) ottaen huomioon, että varainhoitovuoden lopussa tapahtuvalla arvonvähennyksellä on huomattava vaikutus menojen aikatauluun ja että kyseinen arvonvähennys vaihtelee laajasti varainhoitovuodesta riippuen, julkisen varastoinnin menoja koskevien alamomenttien osalta on laskettava pitkän ajan profiili, jossa tämä jätetään ottamatta huomioon. Kyseistä arvonalenemista koskeva budjettiarvio vuoden 2000 osalta sisällytetään varainhoitovuoden viimeisen kuukauden ennustettavissa oleviin menoihin, jolloin saadaan kyseisten budjettikohtien lopullinen profiili; e) sellaisten alamomenttien osalta, jotka liittyvät takaisinperintään petos- tai väärinkäytöstapauksissa, on järkevintä laatia lineaarinen profiili, ottaen huomioon, kuinka vaikeasti ennakoitavissa petokset ja väärinkäytökset ovat. Seuraavassa selvitetään näitä poikkeuksia kunkin kyseisen alamomentin osalta. Luku 10 - Peltokasvit B1-1040 - Tuki maissin perusviljelyalan maissin tuottajille Vuoden 1997 profiilissa on poikkeavuuksia eikä sitä siksi voi käyttää vertailukohteena. Profiili laaditaan vuosien 1998 ja 1999 perusteella. B1-1052 - Tuki soijapapujen sekä rapsin ja auringonkukan siementen tuottajille Profiilin laatimista varten otetaan huomioon, että ennakoita ei enää makseta ja että tuet maksetaan helmi- ja huhtikuun välisenä aikana. Luku 12 - Oliiviöljy B1-1210 - Tuotantotuki Sääntelyyn tehtyjen muutosten vuoksi profiili laaditaan yksinomaan suurtuottajien tukien pitkän aikavälin profiilin perusteella. B1-1230 - Julkiseen varastointiin liittyvät tekniset kulut B1-1231 - Julkiseen varastointiin liittyvät rahoituskulut B1-1232 - Muut julkiseen varastointiin liittyvät kulut Koska interventio-ostoja ei enää tehdä, profiili on syytä muodostaa lineaarisesti. B1-1239 - Muut varastointina toteutettavat interventiot Koska kyseessä on uusi toimenpide, profiili on syytä muodostaa lineaarisesti. Luku 14 - Kuitukasvit B1-1410 - Puuvillan tuki Vuonna 1999 maksetut ennakot olivat loppueriin nähden suuremmat kuin edellisinä vuosina, ja kyseisen vuoden katsotaan vastaavan parhaiten todellista tilannetta. Luku 15 - Hedelmät ja vihannekset Yhteisen markkinajärjestelyn uudistus tuli voimaan varainhoitovuonna 1998, eikä tiettyjen budjettikohtien pitkän aikavälin profiilia voida ottaa huomioon. B1-1502 - Tuottajajärjestöjen toimintarahasto Koska toimenpide aloitettiin vuonna 1997, profiili perustuu varainhoitovuosiin 1998 ja 1999. B1-1504 - Erityistoimenpiteet Koska menoja ei ollut vuonna 1997, menoprofiili laaditaan vuosien 1998 ja 1999 perusteella. B1-1508 - Banaanit Profiili laaditaan ottaen huomioon, että suurin osa loppueristä maksetaan viimeisen ennakon yhteydessä. B1-1509 - Muut interventiot Varainhoitovuoteen 1997 sisältyy menoja, jotka liittyvät tiettyihin jo käytöstä poistettuihin toimiin (kuljetuskulut Kreikasta laskien). Ainoastaan varainhoitovuosia 1998 ja 1999 voidaan siis pitää edustavina. B1-1514 - Ananassäilykkeiden tuki Vuoden 1997 menoprofiili eroaa merkittävästi kahteen edelliseen vuoteen nähden, ja tavalla, jota ei voida pitää edustavana. Menoprofiili on siis laadittava vuosien 1998 ja 1999 perusteella. B1-1515 - Korvaukset sitrushedelmien jalostuksen edistämiseksi Sääntelyyn tehtyjen muutosten vuoksi profiili on laadittava alusta alkaen. B1-1517 - Erityistoimenpiteet Kyseessä ovat uudet menot vuonna 1998, ja vuoden 1999 menoihin liittyy poikkeavuuksia, joten vuoden 2000 profiili on muodostettu lineaarisesti. Luku 16 - Viinialan tuotteet B1-1611 - Viinin tislaus Esitislaukseen liittyvien maksujen suorittamistahti otettiin huomioon vasta varainhoitovuonna 1999, minkä vuoksi sitä on pidettävä ainoana edustavana vuotena. B1-1620 - Tekniset kustannukset B1-1622 - Muut kulut Vuoden 1997 menoprofiilissa on poikkeavuuksia eikä sitä siksi voi käyttää vertailukohteena. Profiili laaditaan vuosien 1998 ja 1999 perusteella. B1-1623 - Varastojen arvon väheneminen Profiilissa ei oteta huomioon vuotta 1997, jota ei voida pitää vertailukelpoisena, koska Italia ilmoitti edellisinä varainhoitovuosina tehtyjä merkittäviä ostomääriä. Luku 17 - Tupakka B1-1710 - Tupakkapalkkiot Sääntelyyn tehtyjen muutosten vuoksi profiili laaditaan ottaen huomioon, että varainhoitovuoden lopussa ei enää suoriteta uutta satoa koskevia maksuja. B1-175 - Yhteisön tutkimus- ja tiedotusrahasto Kyseessä ovat suorat menot, ja lineaarisen profiilin katsotaan vastaavan parhaiten todellista tilannetta. Luku 18 - Muut alat tai kasvikunnan tuotteet B1-1810 - Humala Uusi maksumääräaika (16.10.-31.12) otettiin huomioon vasta varainhoitovuonna 1999, joka on näin ollen ainoa edustava vuosi. B1-1850 - Riisin vientituki Jäsenvaltioiden ilmoituksissa esiintyneiden virheiden vuoksi varainhoitovuotta 1998 ei voida pitää vertailukelpoisena. Menoprofiili laaditaan näin ollen vuosien 1997 ja 1999 perusteella. B1-1851 - Riisin julkiseen varastointiin liittyvät tekniset kulut B1-1852 - Riisin julkiseen varastointiin liittyvät rahoituskulut B1-1854 - Varastojen arvon väheneminen Koska ostot aloitettiin vasta vuoden 1997 lopulla, ainoastaan varainhoitovuosia 1998 ja 1999 voidaan pitää edustavina. B1-1853 - Muut julkiseen varastointiin liittyvät kulut Pitkän aikavälin vertailukohteen puuttuessa profiili muodostetaan lineaarisesti. B1-1858 - Riisin hehtaarituki Kyseessä on vuodesta 1998 alkaen toteutettu uusi toimenpide, joten profiili perustuu yksinomaan varainhoitovuosiin 1998 ja 1999. Luku 20 - Maito ja maitotuotteet B1-2014 - Varastojen arvon väheneminen Vuoden 1997 profiilissa on poikkeavuuksia eikä sitä siksi voi käyttää vertailukohteena. Menoprofiili laaditaan vuosien 1998 ja 1999 perusteella. B1-2021 - Tuki vasikoiden ruokintaan tarkoitetulle rasvattomalle maidolle Kyseessä on vuoden 1999 lopussa päättyvä toimenpide, minkä vuoksi profiili muodostetaan lineaarisesti marraskuusta huhtikuuhun. B1-2033 - Muut varastointiin liittyvät kulut Vuoden 1997 menoprofiili eroaa merkittävästi kahteen edelliseen vuoteen nähden, ja tavalla, jota ei voida pitää edustavana. Menoprofiili on siis laadittava vuosien 1998 ja 1999 perusteella. B1-2034 - Varastojen arvon väheneminen Koska ostoja ei tehty, varainhoitovuotta 1998 ei voida pitää vertailukelpoisena. Profiili laaditaan vuosien 1997 ja 1999 perusteella. B1-2071 - Lisämaksut Profiili perustuu varainhoitovuoteen 1998, joka lisämaksujen maksumääräaika huomioon ottaen on ainoa edustava vuosi.Luku 21 - Naudanliha B1-2113 - Muut julkiseen varastointiin liittyvät kulut Profiili muodostetaan ottaen huomioon suuret myyntimäärät loka-joulukuun välisenä aikana (50 prosenttia), ja loppuerät porrastetaan lineaarisesti jäljellä oleville kuukausille. B1-2120 - Emolehmäpalkkiot B1-2122 - Erityispalkkiot Vuonna 2000 ennakkomaksu on 60 prosenttia kuten vuonna 1998. Profiili perustuu näin ollen varainhoitovuoteen 1998, jota voidaan pitää ainoana edustavana vuotena. B1-2123 - Tasoituspalkkiot Profiilia laadittaessa otetaan huomioon, että varainhoitovuoden alussa suoritetaan ainoastaan jäännösmaksuja ja että menot ovat sen jälkeen hyvin pienet, 75 prosenttia marraskuusta helmikuuhun ja 25 prosenttia seuraavina kuukausina. B1-2127 - Pakkoteurastusohjelma Koska kyseessä on vuodesta 1997 sovellettu uusi toimenpide, profiili perustuu varainhoitovuosiin 1998 ja 1999. Luku 23 - Sianliha B1-2300 - Sianlihan vientituet Profiili perustuu myyntioletuksiin, joiden mukaan menoista noin 25 prosenttia aiheutuu varainhoitovuoden kolmen ensimmäisen kuukauden aikana, ja loppuerät porrastetaan lineaarisesti jäljellä oleville kuukausille. B1-2301 - Sianlihan interventiot Vuoden 2000 profiili laaditaan lineaarisesti marraskuusta kesäkuuhun ottaen huomioon, että viimeiset määrät otetaan varastosta huhtikuussa 2000. Luku 25 - Muut eläinkunnan tuotteita koskevat toimet B1-254 - Mehiläishoidon erityistuki Profiili perustuu yksinomaan varainhoitovuoteen 1999, koska toimenpide aloitettiin vasta vuonna 1998.Luku 30 - Tuet tietyille maataloustuotteiden jalostuksessa saataville tavaroille B1-3010 - Viljat ja riisi B1-3011 - Sokeri ja isoglukoosi Varainhoitovuoden 1998 ilmoituksissa esiintyy virheitä, minkä vuoksi kyseistä vuotta ei voida pitää edustavana. Profiili laaditaan siksi vuosien 1997 ja 1999 perusteella. Luku 31 - Elintarvikeapuohjelmat B1-310 - Maataloustuotteiden jakelu yhteisön vähäosaisille Koska vuoden 2000 suunnitelman hyväksyminen viivästyi, vuoden 1999 profiilia pidetään todenmukaisimpana. Luku 33 - Eläinlääkintä- ja kasvinsuojelutoimenpiteet B1-330 - Eläintautien hävittämis- ja seurantaohjelmat B1-331 - Muut toimet eläinlääkintäalalla B1-332 - Eläinlääkintäalan hätärahasto B1-333 - Kasvinsuojelutoimet Pitkän aikavälin vertailukohteen puuttuessa profiili laaditaan lineaarisesti tammikuusta syyskuuhun siten, että menojen loppuerät suoritetaan lokakuussa. Luku 36 - Valvonta- ja torjuntatoimet EMOTR:n tukiosaston alalla B1-3601 - Viinitilarekisteri Pitkän aikavälin vertailukohteen puuttuessa profiili laaditaan lineaarisesti. B1-3602 - Muut toimenpiteet Profiili laaditaan ottaen huomioon, että menot on ilmoitettava kokonaisuudessaan helmikuussa 2000. Luku 38 - Myynninedistämis- ja tiedotustoimet B1-381 - Euroopan unionin suorittamat maksut Kyseessä ovat suorat menot, ja lineaarisen profiilin katsotaan vastaavan parhaiten todellista tilannetta. B1-382 - Yhteistä maatalouspolitiikkaa koskevat tiedotustoimet Pitkän aikavälin vertailukohteen puuttuessa profiili laaditaan lineaarisesti. Luku 39 - Muut toimenpiteet B1-390 - Maatalouden valuuttatuki Edeltävien vuosien profiili ei päde varainhoitovuoteen 2000. Profiili on siis laadittava alusta alkaen. Luku 40 - maaseudun kehittäminen B1-4031 - Varhaiseläke - entinen järjestelmä B1-4051 - Maatalouden ympäristötoimenpiteet - entinen järjestelmä B1-4072 - Metsitys - (entinen liitännäistoimenpide) B1-4090 - Entinen järjestelmä ennen 1992 Profiilin laatimista varten otetaan huomioon, että suurin osa menoista maksetaan varainhoitovuoden ensimmäisten kuukausien aikana. B1-400 - Maatilainvestoinnit B1-401 - Nuorten viljelijöiden toiminnan aloittaminen B1-402 - Koulutus B1-4030 - Varhaiseläke B1-404 - Epäsuotuisat alueet B1-4050 - Maatalouden ympäristötoimenpiteet B1-406 - Maataloustuotteiden jalostuksen ja kaupan pitämisen parantaminen B1-4070 - Metsätalous (uusi järjestelmä ; 31 artikla) B1-408 - Maaseutualueiden sopeuttaminen ja kehittäminen B1-4091 - Arviointi Koska kyseessä on uusi ohjelmakausi 2000-2006, profiilia laadittaessa otetaan huomioon että menoja ei ole ennen ohjelmien hyväksymistä. Näin ollen menot porrastetaan maaliskuusta lokakuuhun. >TAULUKON PAIKKA> * Ilmoitus jäsenvaltion maksamiskuukaudesta edunsaajalle.